title: Sklep Sveta z dne 26. julija 2010 o podpisu in začasni uporabi Sporazuma med Evropsko unijo, Islandijo, Lihtenštajnom in Norveško o finančnem mehanizmu EGP za obdobje 2009–2014, Sporazuma med Evropsko unijo in Norveško o norveškem finančnem mehanizmu za obdobje 2009–2014, Dodatnega protokola k Sporazumu med Evropsko gospodarsko skupnostjo in Islandijo glede posebnih določb, ki se uporabljajo za uvoz nekaterih rib in ribiških proizvodov v Evropsko unijo, za obdobje 2009–2014 ter Dodatnega protokola k Sporazumu med Evropsko gospodarsko skupnostjo in Norveško glede posebnih določb, ki se uporabljajo za uvoz nekaterih rib in ribiških proizvodov v Evropsko unijo, za obdobje 2009–2014

text:
               9.11.2010

               SL

               Uradni list Evropske unije

               L 291/1

         SKLEP SVETA
   z dne 26. julija 2010
   o podpisu in začasni uporabi Sporazuma med Evropsko unijo, Islandijo, Lihtenštajnom in Norveško o finančnem mehanizmu EGP za obdobje 2009–2014, Sporazuma med Evropsko unijo in Norveško o norveškem finančnem mehanizmu za obdobje 2009–2014, Dodatnega protokola k Sporazumu med Evropsko gospodarsko skupnostjo in Islandijo glede posebnih določb, ki se uporabljajo za uvoz nekaterih rib in ribiških proizvodov v Evropsko unijo, za obdobje 2009–2014 ter Dodatnega protokola k Sporazumu med Evropsko gospodarsko skupnostjo in Norveško glede posebnih določb, ki se uporabljajo za uvoz nekaterih rib in ribiških proizvodov v Evropsko unijo, za obdobje 2009–2014
   (2010/674/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               30. aprila 2009 so se iztekli naslednji finančni mehanizmi in programi sodelovanja:

                           —

                           Finančni mehanizem EGP za obdobje 2004–2009, zagotovljen s Protokolom 38a k Sporazumu o Evropskem gospodarskem prostoru (v nadaljnjem besedilu: Sporazum EGP) (1), kakor je bil naknadno dopolnjen leta 2007 z dodatkom, ko sta Bolgarija in Romunija postali pogodbenici Sporazuma EGP (2),

                           —

                           norveški finančni mehanizem za obdobje 2004–2009 iz Sporazuma med Kraljevino Norveško in Evropsko skupnostjo o norveškem finančnem mehanizmu za obdobje 2004–2009 (3),

                           —

                           program sodelovanja naveden v Sporazumu v obliki izmenjave pisem med Evropsko skupnostjo in Kraljevino Norveško glede programa o sodelovanju za gospodarsko rast in trajnostni razvoj v Bolgariji (4),

                           —

                           program sodelovanja naveden v Sporazumu v obliki izmenjave pisem med Evropsko skupnostjo in Kraljevino Norveško glede programa o sodelovanju za gospodarsko rast in trajnostni razvoj v Romuniji (5).

               (2)

               Potreba po zmanjšanju ekonomskih in socialnih razlik v Evropskem gospodarskem prostoru še vedno obstaja. Zato bi bilo treba vzpostaviti nov mehanizem za finančne prispevke držav EGP Efte in nov norveški finančni mehanizem.

               (3)

               V ta namen je Komisija v imenu Unije s pogajanji dosegla sporazum z Islandijo, Lihtenštajnom in Norveško o novem finančnem mehanizmu EGP za obdobje 2009–2014 in prilogo k temu sporazumu. Priloga bo v obliki protokola, ki bo postal Protokol 38b k Sporazumu EGP. V ta namen je Komisija v imenu Unije s pogajanji dosegla tudi sporazum z Norveško o novem norveškem finančnem mehanizmu za obdobje 2009–2014.

               (4)

               S pridržkom njune morebitne poznejše sklenitve bi bilo treba ta sporazuma podpisati.

               (5)

               Posebne določbe, ki se uporabljajo za uvoz določenih rib in ribiških proizvodov s poreklom iz Islandije in Norveške v Unijo, določene v naslednjih sporazumih, so prenehale veljati 30. aprila 2009 ter jih je treba revidirati v skladu s členom 2 teh protokolov:

                           —

                           Dodatni protokol k Sporazumu med Evropsko gospodarsko skupnostjo in Republiko Islandijo zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji (6),

                           —

                           Dodatni protokol k Sporazumu med Evropsko gospodarsko skupnostjo in Kraljevino Norveško zaradi pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji (7),

                           —

                           Dodatni protokol k Sporazumu med Evropsko gospodarsko skupnostjo in Islandijo zaradi pristopa Republike Bolgarije in Romunije k Evropski uniji (8),

                           —

                           Dodatni protokol k Sporazumu med Evropsko gospodarsko skupnostjo in Kraljevino Norveško zaradi pristopa Republike Bolgarije in Romunije k Evropski uniji (9).

               (6)

               V ta namen se je Komisija v imenu Unije pogajala o novih dodatnih protokolih k tema sporazumoma o prosti trgovini tako z Islandijo kot Norveško, da bi določila posebne določbe, ki se uporabljajo za uvoz določenih rib in ribiških proizvodov s poreklom iz Islandije in Norveške v Unijo, za obdobje 2009–2014.

               (7)

               S pridržkom njihove poznejše sklenitve bi bilo treba dodatna protokola podpisati.

               (8)

               Nadomestitev obstoječega finančnega mehanizma z novim mehanizmom, ki se nanaša na drugo obdobje, druge zneske sredstev in druge izvedbene določbe, ter obnovitev in podaljšanje koncesije glede nekaterih rib in ribiških izdelkov, predstavljajo kot celota pomemben razvoj v sodelovanju z državami EGP Efte, kar opravičuje uporabo člena 217 Pogodbe o delovanju Evropske unije.

               (9)

               Do zaključka postopkov, potrebnih za njihovo sklenitev, bi bilo treba sporazume iz uvodne izjave 4 in protokole iz uvodne izjave 7 uporabljati začasno –

         SPREJEL NASLEDNJI SKLEP:
   Člen 1
   Podpis naslednjih sporazumov in protokolov se odobri v imenu Unije s pridržkom njihove sklenitve:

               —

               Sporazum med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2009–2014 in Priloga k Sporazumu,

               —

               Sporazum med Evropsko unijo in Kraljevino Norveško o norveškem finančnem mehanizmu za obdobje 2009–2014,

               —

               Dodatni protokol k Sporazumu med Evropsko gospodarsko skupnostjo in Republiko Islandijo in Priloga k Sporazumu,

               —

               Dodatni protokol k Sporazumu med Evropsko gospodarsko skupnostjo in Kraljevino Norveško in Priloga k Sporazumu.

         Besedila sporazumov in dodatnih protokolov ter prilog k njim so priložena temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis sporazumov in protokolov iz člena 3 v imenu Unije, s pridržkom njihove sklenitve.
   Člen 3
   Do zaključka postopkov za njihovo sklenitev se sporazumi in protokoli iz člena 1 uporabljajo začasno od naslednjih datumov dalje:

               —

               Sporazum med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2009–2014 in Priloga k Sporazumu od prvega dne meseca, ki sledi deponiranju zadnje notifikacije v ta namen,

               —

               Sporazum med Evropsko unijo in Kraljevino Norveško o norveškem finančnem mehanizmu za obdobje 2009–2014 od prvega dne meseca, ki sledi deponiranju zadnje notifikacije v ta namen,

               —

               Dodatni protokol k Sporazumu med Evropsko gospodarsko skupnostjo in Republiko Islandijo in Priloga k Sporazumu od prvega dne tretjega meseca, ki sledi deponiranju zadnje notifikacije v ta namen,

               —

               Dodatni protokol k Sporazumu med Evropsko gospodarsko skupnostjo in Kraljevino Norveško in Priloga k Sporazumu od prvega dne tretjega meseca, ki sledi deponiranju zadnje notifikacije v ta namen.

         Člen 4
   Ta sklep začne veljati na dan sprejetja.

      V Bruslju, 26. julija 2010

            Za Svet

            Predsednik

         S. VANACKERE

      (1)  UL L 130, 29.4.2004, str. 14.

      (2)  UL L 221, 25.8.2007, str. 18.

      (3)  UL L 130, 29.4.2004, str. 81.

      (4)  UL L 221, 25.8.2007, str. 46.

      (5)  UL L 221, 25.8.2007, str. 52.

      (6)  UL L 130, 29.4.2004, str. 85.

      (7)  UL L 130, 29.4.2004, str. 89.

      (8)  UL L 221, 25.8.2007, str. 58.

      (9)  UL L 221, 25.8.2007, str. 62.
    ---documentbreak---

               9.11.2010

               SL

               Uradni list Evropske unije

               L 291/4

         SPORAZUM
   med Evropsko unijo, Islandijo, Kneževino Lihtenštajn in Kraljevino Norveško o finančnem mehanizmu EGP za obdobje 2009–2014
   EVROPSKA UNIJA,
   ISLANDIJA,
   KNEŽEVINA LIHTENŠTAJN IN
   KRALJEVINA NORVEŠKA SO SE –
   KER so se pogodbenice Sporazuma o Evropskem gospodarskem prostoru (v nadaljnjem besedilu: Sporazum EGP) strinjale, da je treba zmanjšati socialne in ekonomske razlike v svojih regijah z namenom spodbuditi stalno in uravnoteženo krepitev trgovine in gospodarskih odnosov med njimi;
   DA BI PRISPEVALE k temu cilju, so države Efte v okviru Evropskega gospodarskega prostora vzpostavile finančni mehanizem;
   KER Protokol 38a in Dodatek k Protokolu 38a vsebujeta določbe o finančnem mehanizmu EGP za obdobje 2004–2009;
   KER potreba po zmanjšanju ekonomskih in socialnih razlik v Evropskem gospodarskem prostoru še vedno obstaja, je treba za obdobje 2009–2014 vzpostaviti nov mehanizem za finančne prispevke držav EGP Efte –
   ODLOČILE SKLENITI NASLEDNJI SPORAZUM:
   Člen 1
   Besedilo člena 117 k Sporazumu EGP se nadomesti z naslednjim:

      „Protokol 38, Protokol 38a in Dodatek k Protokolu 38a ter Protokol 38b vsebujejo določbe o finančnih mehanizmih.“

   Člen 2
   Za Protokolom 38a k Sporazumu EGP se vstavi nov protokol 38b. Besedilo Protokola 38b je v Prilogi k temu sporazumu.
   Člen 3
   Pogodbenici ratificirata ali odobrita ta sporazum v skladu s svojimi lastnimi postopki. Listine o ratifikaciji ali odobritvi se predložijo v hrambo generalnemu sekretariatu Sveta Evropske unije.
   Veljati začne prvi dan drugega meseca po deponiranju zadnjega ratificiranega ali odobrenega instrumenta.
   Do zaključka postopkov iz odstavkov 1 in 2 se ta sporazum uporablja začasno od prvega dne meseca, ki sledi deponiranju zadnje notifikacije v ta namen.
   Člen 4
   Ta sporazum, sestavljen v enem izvirniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem, islandskem in norveškem jeziku, pri čemer so besedila v teh jezikih enako verodostojna, se deponira pri generalnem sekretariatu Sveta Evropske unije, ki pošlje overjeno kopijo vsaki pogodbenici tega sporazuma.

      Съставено в Брюксел на двадесет и осми юли две хиляди и десета година и деветнадесети август две хиляди и десета година.
      Hecho en Bruselas, el veintiocho de julio de dos mil diez y el diecinueve de agosto de dos mil diez.
      V Bruselu dne 28. července 2010 a 19. srpna 2010.
      Udfærdiget i Bruxelles, den 28. juli 2010 og den 19. august 2010.
      Geschehen zu Brüssel am 28. Juli 2010 und am 19. August 2010.
      Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
      Έγινε στις Βρυξέλλες, στις 28 Iουλίου 2010 και στις 19 Αυγούστου 2010.
      Done at Brussels on the twenty-eighth day of July and on the nineteenth day of August in the year two thousand and ten.
      Fait à Bruxelles, le vingt-huit juillet deux mil dix et le dix-neuf août deux mil dix.
      Fatto a Bruxelles, addì ventotto luglio duemiladieci e diciannove agosto duemiladieci.
      Briselē, 2010. gada 28. jūlijā un 2010. gada 19. augustā
      Priimta Briuselyje 2010 m. liepos 28 d. ir 2010 m. rugpjūčio 19 d.
      Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
      Magħmul fi Brussell, it-28 ta’ Lulju 2010 u d-19 ta’ Awwissu 2010.
      Gedaan te Brussel, 28 juli 2010 en 19 augustus 2010.
      Sporządzono w Brukseli dnia 28 lipca 2010 r. i 19 sierpnia 2010 r.
      Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
      Întocmit la Bruxelles, 28 iulie 2010 și 19 august 2010.
      V Bruseli dvadsiateho ôsmeho júla dvetisícdesať a devätnásteho augusta dvetisícdesať.
      V Bruslju, 28. julija 2010 in 19. avgusta 2010.
      Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
      Som skedde i Bryssel den tjugoåttonde juli tjugohundratio och den nittonde augusti tjugohundratio.
      Gert í Brussel, 28. júlí 2010 og 19. ágúst 2010.
      Utferdiget i Brussel, den 28. juli 2010 og den 19. august 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

         Für das Fürstentum Liechtenstein

         For Konveriket Norge

   PRILOGA

      PROTOKOL 38 B

      O FINANČNEM MEHANIZMU EGP (2009–2014)

   Člen 1
   Islandija, Lihtenštajn in Norveška (v nadaljnjem besedilu: države Efte) s finančnimi prispevki za prednostne sektorje, navedene v členu 3, prispevajo k zmanjšanju ekonomskih in socialnih razlik v Evropskem gospodarskem prostoru ter krepijo svoje odnose z državami upravičenkami.
   Člen 2
   Skupni znesek finančnega prispevka, določenega v členu 1, je 988,5 milijona EUR, ki se v obdobju od 1. maja 2009 do vključno 30. aprila 2014 zagotovi za izpolnitev obveznosti v letnih delnih zneskih po 197,7 milijona EUR.
   Člen 3
   1.   Finančni prispevki so na voljo v naslednjih prednostnih sektorjih:

               (a)

               varstvo in upravljanje okolja;

               (b)

               podnebne spremembe in obnovljiva energija;

               (c)

               civilna družba;

               (d)

               človekov in družbeni razvoj;

               (e)

               varovanje kulturne dediščine.

         2.   Akademske raziskave so lahko upravičene do financiranja, če so usmerjene v enega ali več prednostnih sektorjev.
   3.   Okvirni cilj dodeljevanja za vsako državo upravičenko je najmanj 30 % za prednostna sektorja (a) in (b) skupaj, ter 10 % za prednostni sektor (c). Prednostni sektorji se v skladu s postopkom iz člena 8(2) izberejo, koncentrirajo in prilagodijo na prožen način ter v skladu z različnimi potrebami vsake države upravičenke, pri tem pa se upoštevata njihova velikost in znesek prispevka.
   Člen 4
   1.   Prispevek držav Efte ne presega 85 % stroškov programa. V posebnih primerih lahko znaša do 100 % stroškov programa.
   2.   Ravnati je treba v skladu s pravili, ki se uporabljajo za državno pomoč.
   3.   Evropska komisija preveri združljivost vseh programov in vseh bistvenih sprememb programov s cilji Evropske unije.
   4.   Odgovornost držav Efte za projekte je omejena na zagotavljanje sredstev v skladu z dogovorjenim načrtom. Tretje strani ne prevzemajo nobene odgovornosti.
   Člen 5
   Sredstva se zagotovijo naslednjim državam upravičenkam: Bolgariji, Češki, Estoniji, Grčiji, Španiji, Cipru, Latviji, Litvi, Madžarski, Malti, Poljski, Portugalski, Romuniji, Sloveniji in Slovaški.
   Španiji se v obdobju od 1. maja 2009 do 31. decembra 2013 zagotovi prehodna podpora v višini 45,85 milijona EUR. Ob upoštevanju prehodnih prilagoditev se preostala sredstva zagotovijo v skladu z naslednjo razporeditvijo:

               Sredstva
               (v mio. EUR)

               Bolgarija

               78,60

               Češka

               61,40

               Estonija

               23,00

               Grčija

               63,40

               Ciper

               3,85

               Latvija

               34,55

               Litva

               38,40

               Madžarska

               70,10

               Malta

               2,90

               Poljska

               266,90

               Portugalska

               57,95

               Romunija

               190,75

               Slovenija

               12,50

               Slovaška

               38,35

         Člen 6
   Zaradi prerazporeditve neodobrenih razpoložljivih sredstev za najbolj prednostne projekte iz katere koli države upravičenke se novembra 2011 in novembra 2013 opravi ponoven pregled.
   Člen 7
   1.   Finančni prispevek iz tega protokola mora biti tesno usklajen z dvostranskim prispevkom Norveške, ki je določen z norveškim finančnim mehanizmom.
   2.   Države Efte morajo še zlasti zagotoviti, da so postopki vlaganja vlog in načini izvajanja v bistvu enaki za oba finančna mehanizma iz prejšnjega odstavka.
   3.   Če je primerno, se upoštevajo vse ustrezne spremembe v kohezijskih politikah Evropske unije.
   Člen 8
   Za izvajanje finančnega mehanizma EGP velja naslednje:

               1.

               V vseh fazah izvajanja se uporabljajo najvišje stopnje preglednosti, odgovornosti in stroškovne učinkovitosti ter načela dobrega upravljanja, trajnostnega razvoja in enakosti spolov. Cilji finančnega mehanizma EGP se uresničujejo v okviru tesnega sodelovanja med državami upravičenkami in državami Efte.

               2.

               Da se zagotovi učinkovito in usmerjeno izvajanje ter upoštevajo nacionalne prednostne naloge, države Efte z vsako državo upravičenko sklenejo memorandum o soglasju, v katerem je določen večletni programski okvir, pa tudi strukture upravljanja in nadzora.

               3.

               Po sklenitvi memoranduma o soglasju države upravičenke predložijo predloge za programe. Države Efte ocenijo in odobrijo predloge ter sklenejo sporazume o dodelitvi sredstev z državami upravičenkami za vsak program. Obseg prispevka določa, kako podrobno je opisan program. V sklopu programov so lahko projekti v izjemnih primerih podrobno opredeljeni, vključno s pogoji za njihov izbor, odobritev in nadzor, v skladu z določbami za izvajanje iz odstavka 8.
               Za izvajanje dogovorjenih programov so odgovorne države upravičenke. Države upravičenke uvedejo ustrezen sistem upravljanja in nadzora, da zagotovijo dober sistem izvajanja in upravljanja.

               4.

               Partnerstva se po potrebi uporabljajo pri pripravi, izvajanju, spremljanju in ocenjevanju finančnega prispevka za zagotovitev široke udeležbe. Partnerji lahko med drugim vključijo lokalno, regionalno in nacionalno raven, pa tudi zasebni sektor, civilno družbo in socialne partnerje v državah upravičenkah ter državah Efte.

               5.

               S sistemom nadzora za upravljanje finančnega mehanizma EGP je zagotovljeno spoštovanje načela dobrega finančnega poslovodenja. Države Efte lahko izvajajo nadzor v skladu s svojimi notranjimi zahtevami. Države upravičenke v ta namen zagotovijo vso potrebno pomoč, informacije in dokumentacijo. Države Efte lahko v primeru nepravilnosti prekinejo financiranje in zahtevajo vračilo finančnih sredstev.

               6.

               Vsak projekt na podlagi večletnega programskega okvira v državah upravičenkah se lahko izvaja v sodelovanju med subjekti s sedežem v državah upravičenkah ali državah Efte ter v skladu z veljavnimi pravili o javnih naročilih.

               7.

               Stroški upravljanja držav Efte se krijejo iz celotnega zneska iz člena 2, določijo pa se v določbah za izvajanje iz člena 8.

               8.

               Države Efte ustanovijo odbor za splošno upravljanje finančnega mehanizma EGP. Po posvetovanju z državami upravičenkami izdajo države Efte nadaljnje določbe za izvajanje finančnega mehanizma EGP. Države Efte si prizadevajo izdati te določbe pred podpisom memoranduma o soglasju.

         Člen 9
   Na koncu petletnega obdobja in brez poseganja v pravice in obveznosti iz Sporazuma bodo pogodbenice v skladu s členom 115 Sporazuma ponovno proučile potrebo po odpravljanju ekonomskih in socialnih razlik v Evropskem gospodarskem prostoru.
 ---documentbreak--- NA ---documentbreak---

               9.11.2010

               SL

               Uradni list Evropske unije

               L 291/10

         SPORAZUM
   med Kraljevino Norveško in Evropsko unijo o norveškem finančnem mehanizmu za obdobje 2009–2014
   Člen 1
   Kraljevina Norveška se zavezuje, da bo z norveškim finančnim mehanizmom pet let prispevala v prednostne sektorje, navedene v členu 3, za zmanjšanje ekonomskih in socialnih razlik v Evropskem gospodarskem prostoru ter krepila svoje odnose z državami upravičenkami.
   Člen 2
   Skupni znesek finančnega prispevka, določenega v členu 1, je 800 milijonov EUR, ki se v obdobju od 1. maja 2009 do vključno 30. aprila 2014 zagotovi za izpolnitev obveznosti v letnih delnih zneskih po 160 milijonov EUR.
   Člen 3
   Finančni prispevki so na voljo v naslednjih prednostnih sektorjih:

               (a)

               zajemanje in shranjevanje ogljikovega dioksida;

               (b)

               inovacije na področju zelene industrije;

               (c)

               raziskave in štipendije;

               (d)

               človekov in družbeni razvoj;

               (e)

               pravosodje in notranje zadeve;

               (f)

               spodbujanje dostojnega dela in tristranski dialog.

         Cilj dodeljevanja za prednostni sektor (a) je najmanj 20 %. Pri tem se bodo ustrezno upoštevale različne potrebe in velikost vsake države članice.
   V skladu s ključem razdeljevanja iz člena 5 se bo 1 % dodelitve vsaki državi upravičenki nakazal v sklad za spodbujanje dostojnega dela in tristranski dialog, ki ga bo upravljal subjekt, ki ga bo določila Kraljevina Norveška.
   Člen 4
   Prispevek Kraljevine Norveške ne presega 85 % stroškov programa. V posebnih primerih lahko znaša do 100 % stroškov programa.
   Ravnati je treba v skladu s pravili, ki se uporabljajo za državno pomoč.
   Evropska komisija preveri združljivost vseh programov in vseh bistvenih sprememb programa s cilji Evropske unije.
   Odgovornost Kraljevine Norveške za projekte je omejena na zagotavljanje sredstev v skladu z dogovorjenim načrtom. Tretje strani ne prevzemajo nobene odgovornosti.
   Člen 5
   Sredstva se državam upravičenkam (Bolgarija, Ciper, Češka, Estonija, Latvija, Litva, Madžarska, Malta, Poljska, Romunija, Slovenija in Slovaška) zagotovijo v skladu z naslednjo razporeditvijo:

               Država upravičenka

               Sredstva (v mio. EUR)

               Bolgarija

               48,00

               Ciper

               4,00

               Češka

               70,40

               Estonija

               25,60

               Latvija

               38,40

               Litva

               45,60

               Madžarska

               83,20

               Malta

               1,60

               Poljska

               311,20

               Romunija

               115,20

               Slovenija

               14,40

               Slovaška

               42,40

         Člen 6
   Zaradi prerazporeditve neodobrenih razpoložljivih sredstev za najbolj prednostne projekte iz katere koli države upravičenke se novembra 2011 in novembra 2013 opravi ponoven pregled.
   Člen 7
   Finančni prispevek iz člena 1 mora biti tesno usklajen s prispevkom iz držav Efte, ki je določen s finančnim mehanizmom EGP.
   Kraljevina Norveška mora še zlasti zagotoviti, da so postopki vlaganja vlog in načini izvajanja v bistvu enaki za oba finančna mehanizma iz prejšnjega odstavka.
   Če je primerno, se upoštevajo vse ustrezne spremembe v kohezijskih politikah Evropske unije.
   Člen 8
   Za izvajanje norveškega finančnega mehanizma velja naslednje:

               1.

               V vseh fazah izvajanja se uporabljajo najvišje stopnje preglednosti, odgovornosti in stroškovne učinkovitosti ter cilji in načela dobrega upravljanja, trajnostnega razvoja in enakosti spolov. Cilji norveškega finančnega mehanizma se uresničujejo v okviru tesnega sodelovanja med državami upravičenkami in Kraljevino Norveško.

               2.

               Da se zagotovi učinkovito in usmerjeno izvajanje ter upoštevajo nacionalne prednostne naloge, Kraljevina Norveška z vsako državo upravičenko sklene memorandum o soglasju, v katerem je določen večletni programski okvir, pa tudi strukture upravljanja in nadzora.

               3.

               Po sklenitvi memoranduma o soglasju države upravičenke predložijo predloge za programe. Kraljevina Norveška oceni in odobri predloge ter sklene sporazume o dodelitvi sredstev z državami upravičenkami za vsak program. Obseg prispevka določa, kako podrobno je opisan program. V sklopu programov so lahko projekti v izjemnih primerih podrobno opredeljeni, vključno s pogoji za njihov izbor, odobritev in nadzor, v skladu z določbami za izvajanje iz odstavka 8.
               Za izvajanje dogovorjenih programov so odgovorne države upravičenke. Države upravičenke uvedejo ustrezen sistem upravljanja in nadzora, da zagotovijo dober sistem izvajanja in upravljanja. Država upravičenka in Kraljevina Norveška se lahko strinjata, da programe v določenih okoliščinah vodi kateri koli subjekt, ki ga imenujeta.

               4.

               Partnerstva se po potrebi uporabljajo pri pripravi, izvajanju, spremljanju in ocenjevanju finančnih prispevkov za zagotovitev široke udeležbe. Partnerji lahko med drugim vključijo lokalno, regionalno in nacionalno raven, pa tudi zasebni sektor, civilno družbo in socialne partnerje v državah upravičenkah ter Kraljevini Norveški.

               5.

               S sistemom nadzora za upravljanje norveškega finančnega mehanizma je zagotovljeno spoštovanje načela dobrega finančnega poslovodenja. Kraljevina Norveška lahko izvaja nadzore v skladu z notranjimi zahtevami. Države upravičenke v ta namen zagotovijo vso potrebno pomoč, informacije in dokumentacijo. Kraljevina Norveška lahko v primeru nepravilnosti prekine financiranje in zahteva vračilo finančnih sredstev.

               6.

               Vsak projekt na podlagi večletnega programskega okvira v državah upravičenkah se lahko izvaja v sodelovanju med subjekti s sedežem v državah upravičenkah ali Kraljevini Norveški ter v skladu z veljavnimi pravili o javnih naročilih.

               7.

               Stroški upravljanja Kraljevine Norveške se krijejo iz skupnega zneska iz člena 2, določijo pa se v določbah za izvajanje iz člena 8.

               8.

               Bodisi Kraljevina Norveška bodisi subjekt, ki ga ta država imenuje, je odgovoren za celovito upravljanje norveškega finančnega mehanizma. Nadaljnje določbe za izvajanje norveškega finančnega mehanizma izda Kraljevina Norveška po posvetovanju z državami upravičenkami. Kraljevina Norveška si prizadeva izdati te določbe pred podpisom memorandumov o soglasju.

         Člen 9
   Pogodbenici ratificirata ali odobrita ta sporazum v skladu s svojimi lastnimi postopki. Listine o ratifikaciji ali odobritvi se predložijo v hrambo generalnemu sekretariatu Sveta Evropske unije.
   Veljati začne prvi dan drugega meseca po deponiranju zadnjega ratificiranega ali odobrenega instrumenta.
   Do zaključka postopkov iz odstavkov 1 in 2 se ta sporazum uporablja začasno od prvega dne meseca, ki sledi deponiranju zadnje notifikacije v ta namen.
   Člen 10
   Ta sporazum, sestavljen v enem izvirniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in norveškem jeziku, pri čemer so besedila v teh jezikih enako verodostojna, se deponira pri generalnem sekretariatu Sveta Evropske unije, ki pošlje overjeno kopijo vsaki pogodbenici tega sporazuma.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel, den 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Konveriket Norge

 ---documentbreak--- NA ---documentbreak--- NA ---documentbreak---

               9.11.2010

               SL

               Uradni list Evropske unije

               L 291/18

         DODATNI PROTOKOL
   k Sporazumu med Evropsko gospodarsko skupnostjo in Kraljevino Norveško
   EVROPSKA UNIJA
   ter
   KRALJEVINA NORVEŠKA STA SE –
   OB UPOŠTEVANJU Sporazuma med Evropsko gospodarsko skupnostjo in Kraljevino Norveško, podpisanega 14. maja 1973, in obstoječih ureditev za trgovino z ribami ter ribiškimi proizvodi med Norveško in Evropsko unijo,
   OB UPOŠTEVANJU Dodatnega protokola k Sporazumu med Evropsko gospodarsko skupnostjo in Kraljevino Norveško po pristopu Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v Evropsko unijo ter zlasti člena 2 tega protokola,
   OB UPOŠTEVANJU Dodatnega protokola k Sporazumu med Evropsko gospodarsko skupnostjo in Kraljevino Norveško zaradi pristopa Republike Bolgarije in Romunije k Evropski uniji ter zlasti člena 2 tega protokola –
   ODLOČILI SKLENITI NASLEDNJI PROTOKOL:
   Člen 1
   V tem protokolu in v Prilogi k temu protokolu so določene posebne določbe, ki se uporabljajo za uvoz določenih rib in ribiških proizvodov s poreklom iz Norveške v Evropsko unijo.
   Letne brezcarinske tarifne kvote so določene v Prilogi k temu protokolu. Te tarifne kvote zajemajo obdobje od 1. maja 2009 do 30. aprila 2014. Ob koncu tega obdobja se ravni kvot pregledajo ob upoštevanju vseh ustreznih interesov.
   Člen 2
   Ravni tarifnih kvot, ki naj bi bile odprte za Norveško od 1. maja 2009 do začetka izvajanja tega protokola, se razdelijo na enake dele in dodelijo na letni osnovi za preostali del obdobja uporabe tega protokola.
   Člen 3
   Norveška sprejme ustrezne ukrepe za zagotovitev nadaljevanja uredbe, izdane s kraljevim ukazom 21. aprila 2006 o omogočanju prostega tranzita rib in ribjih proizvodov, ki jih na Norveškem ulovijo plovila, ki plujejo pod zastavo države članice Evropske unije. Ta uredba se uporablja v obdobju iz člena 1, ko se začnejo izvajati letne tarifne kvote.
   Člen 4
   Pravila o poreklu, ki se uporabljajo za tarifne kvote, naštete v Prilogi k temu protokolu, so tista, ki so navedena v Protokolu št. 3 k Sporazumu med Evropsko gospodarsko skupnostjo in Kraljevino Norveško, podpisanem 14. maja 1973.
   Člen 5
   Pogodbenici ratificirata ali odobrita ta protokol v skladu s svojimi lastnimi postopki. Listine o ratifikaciji ali odobritvi se predložijo v hrambo generalnemu sekretariatu Sveta Evropske unije.
   Veljati začne prvi dan drugega meseca po deponiranju zadnjega ratificiranega ali odobrenega instrumenta.
   Do zaključka postopkov iz odstavkov 1 in 2 se ta protokol uporablja začasno od prvega dne tretjega meseca, ki sledi deponiranju zadnje notifikacije v ta namen.
   Člen 6
   Ta protokol, sestavljen v enem izvirniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in norveškem jeziku, pri čemer so besedila v teh jezikih enako verodostojna, se deponira pri generalnem sekretariatu Sveta Evropske unije, ki pošlje overjeno kopijo vsaki pogodbenici tega sporazuma.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      Έγινε στις Βρυξέλλες, στις 28 Iουλίου 2010.
      Done at Brussels, on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje, 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010.
      Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Utferdiget i Brussel 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sajungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         For Kongeriket Norge

   PRILOGA

      POSEBNE DOLOČBE IZ ČLENA 1 PROTOKOLA

   Evropska unija poleg obstoječih tarifnih kvot uvede naslednje letne brezcarinske tarifne kvote za proizvode s poreklom iz Norveške:

               Oznaka KN

               Opis proizvodov

               Letni (1.5.–30.4.) obseg tarifne kvote v neto teži, razen če ni določeno drugače

               0303 29 00

               Ostali zamrznjeni salmonidi

               2 000 ton

               0303 51 00

               Sledi vrste Clupea harengus in Clupea pallasii, zamrznjene, razen jeter in iker (1)

               45 800 ton

               0303 74 30

               Skuše vrste Scomber scombrus in Scomber japonicus, zamrznjene, cele, brez jeter in iker (2)

               39 800 ton

               0303 79 98

               Druge ribe, zamrznjene, razen jeter in iker

               2 200 ton

               0304 29 75
               ex03049923

               Zamrznjeni fileti sledi vrste Clupea harengus in Clupea pallasii

               Zamrznjeni fileti sledi vrste Clupea harengus in Clupea pallasii (metulji) (3)

               67 600 ton

               ex16052010
               ex16052091
               ex16052099

               Kozice, brez oklepa in zamrznjene, pripravljene ali konzervirane

               7 000 ton

               ex16041291
               ex16041299

               Sled, pripravljen z začimbami in/ali kisom, v slanici (4)

               3 000 ton (neto odcejena teža)

      (1)  Ugodnost tarifne kvote se ne dodeli blagu, ki je deklarirano za sprostitev v prosti promet med obdobjem od 15. februarja do 15. junija.

      (2)  Ugodnost tarifne kvote se ne dodeli blagu, ki je deklarirano za sprostitev v prosti promet med obdobjem od 15. februarja do 15. junija.

      (3)  Ugodnost tarifne kvote se ne dodeli blagu, ki je deklarirano z oznako KN 0304 99 23 za sprostitev v prosti promet med obdobjem od 15. februarja do 15. junija.

      (4)  Tarifna kvota se v obdobju med 1. majem 2010 in 30. aprilom 2011 poveča na 4 000 ton neto odcejene teže, v obdobju med 1. majem 2011 in 30. aprilom 2012 na 5 000 ton neto odcejene teže, v obdobju med 1. majem in 30. aprilom vsakega naslednjega dvanajstmesečnega obdobja pa na 6 000 ton neto odcejene teže.
 ---documentbreak--- NA ---documentbreak--- NA ---documentbreak--- NA ---documentbreak---

               9.11.2010

               SL

               Uradni list Evropske unije

               L 291/14

         DODATNI PROTOKOL
   k Sporazumu med Evropsko gospodarsko skupnostjo in Republiko Islandijo
   EVROPSKA UNIJA
   ter
   ISLANDIJA STA SE –
   OB UPOŠTEVANJU Sporazuma med Evropsko gospodarsko skupnostjo in Republiko Islandijo, podpisanega 22. julija 1972, in obstoječih ureditev za trgovino z ribami ter ribiškimi proizvodi med Islandijo in Skupnostjo,
   OB UPOŠTEVANJU Dodatnega protokola k Sporazumu med Evropsko gospodarsko skupnostjo in Republiko Islandijo po pristopu Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v Evropsko unijo ter zlasti člena 2 tega protokola,
   OB UPOŠTEVANJU Dodatnega protokola k Sporazumu med Evropsko gospodarsko skupnostjo in Islandijo zaradi pristopa Republike Bolgarije in Romunije k Evropski uniji ter zlasti člena 2 Protokola –
   ODLOČILI SKLENITI NASLEDNJI PROTOKOL:
   Člen 1
   V tem protokolu in v Prilogi k temu protokolu so določene posebne določbe, ki se uporabljajo za uvoz določenih rib in ribiških proizvodov s poreklom iz Islandije v Evropsko unijo.
   Letne brezcarinske tarifne kvote so določene v Prilogi k temu protokolu. Te tarifne kvote zajemajo obdobje od 1. maja 2009 do 30. aprila 2014. Ob koncu tega obdobja se ravni kvot pregledajo ob upoštevanju vseh ustreznih interesov.
   Člen 2
   Obseg brezcarinskih tarifnih kvot za prvo dvanajstmesečno obdobje od 1. maja 2009 do 30. aprila 2010 je dodeljen za obdobje od 1. maja 2010 do 30. aprila 2011.
   Če se obseg tarifnih kvot za obdobje tarifnih kvot, ki traja od 1. maja 2010 do 30. aprila 2011, ne porabi v celoti, se preostanek prenese v obdobje tarifnih kvot, ki traja od 1. maja 2011 do 30. aprila 2012. Zato se črpanje tarifnih kvot, ki se uporabljajo od 1. maja 2010 do 30. aprila 2011, ustavi na drugi delovni dan Komisije po 1. septembru 2011. Naslednji delovni dan se neporabljeni obseg teh tarifnih kvot da na voljo v okviru ustrezne tarifne kvote, ki se uporablja od 1. maja 2011 do 30. aprila 2012. Od tega dne naprej ni več mogoče retroaktivno črpati in vračati neporabljenega dela teh posebnih tarifnih kvot, ki se uporabljajo od 1. maja 2010 do 30. aprila 2011.
   Člen 3
   Pogodbenici ratificirata ali odobrita ta protokol v skladu s svojimi lastnimi postopki. Listine o ratifikaciji ali odobritvi se predložijo v hrambo generalnemu sekretariatu Sveta Evropske unije.
   Veljati začne prvi dan drugega meseca po deponiranju zadnjega ratificiranega ali odobrenega instrumenta.
   Do zaključka postopkov iz odstavkov 1 in 2 se ta protokol uporablja začasno od prvega dne tretjega meseca, ki sledi deponiranju zadnje notifikacije v ta namen.
   Člen 4
   Ta protokol, sestavljen v enem izvirniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in islandskem jeziku, pri čemer so besedila v teh jezikih enako verodostojna, se deponira pri generalnem sekretariatu Sveta Evropske unije, ki pošlje overjeno kopijo vsaki pogodbenici tega sporazuma.

      Съставено в Брюксел на двадесет и осми юли две хиляди и десета година.
      Hecho en Bruselas, el veintiocho de julio de dos mil diez.
      V Bruselu dne 28. července 2010.
      Udfærdiget i Bruxelles, den 28. juli 2010.
      Geschehen zu Brüssel am 28. Juli 2010.
      Brüsselis kahe tuhande kümnenda aasta juulikuu kahekümne kaheksandal päeval
      'Εγινε στις Βρυξέλλες, στις 28 Iουλίου 2010.
      Done at Brussels on the twenty-eighth day of July in the year two thousand and ten.
      Fait à Bruxelles, le vingt-huit juillet deux mil dix.
      Fatto a Bruxelles, addì ventotto luglio duemiladieci.
      Briselē, 2010. gada 28. jūlijā
      Priimta Briuselyje 2010 m. liepos 28 d.
      Kelt Brüsszelben, a kétezer-tizedik év július havának huszonnyolcadik napján.
      Magħmul fi Brussell, it-28 ta’ Lulju 2010.
      Gedaan te Brussel, 28 juli 2010.
      Sporządzono w Brukseli dnia 28 lipca 2010 r.
      Feito em Bruxelas, em vinte e oito de Julho de dois mil e dez.
      Întocmit la Bruxelles, 28 iulie 2010.
      V Bruseli dvadsiateho ôsmeho júla dvetisícdesať.
      V Bruslju, 28. julija 2010
      Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
      Som skedde i Bryssel den tjugoåttonde juli tjugohundratio.
      Gert i Brussel, 28. juli 2010.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir Ísland

   PRILOGA

      POSEBNE DOLOČBE IZ ČLENA 1 PROTOKOLA

   Unija poleg obstoječih tarifnih kvot uvede naslednje letne brezcarinske tarifne kvote za proizvode s poreklom iz Islandije:

               Oznaka KN

               Opis proizvodov

               Letni (1.5.–30.4.) obseg tarifne kvote v neto teži, razen če ni določeno drugače

               0303 51 00

               Sledi vrste Clupea harengus in Clupea pallasii, zamrznjene, razen jeter in iker (1)

               950 ton

               0306 19 30

               Zamrznjeni škampi (Nephrops norvegicus)

               520 ton

               0304 19 35

               Fileti rdečega okuna (Sebastes spp.), sveži ali ohlajeni

               750 ton

      (1)  Ugodnost tarifne kvote se ne dodeli blagu, ki je deklarirano za sprostitev v prosti promet med obdobjem od 15. februarja do 15. junija.


title: Sklep Sveta (EU) 2016/1325 z dne 28. julija 2016 o imenovanju treh članov in štirih nadomestnih članov Odbora regij na predlog Irske

text:
               3.8.2016

               SL

               Uradni list Evropske unije

               L 209/12

         SKLEP SVETA (EU) 2016/1325
   z dne 28. julija 2016
   o imenovanju treh članov in štirih nadomestnih članov Odbora regij na predlog Irske
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga irske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandatov Marie BYRNE, Neala RICHMONDA in Rose CONWAY WALSH so se sprostila tri mesta članov Odbora regij.

               (3)

               Zaradi konca mandatov Fione O'LOUGHLIN in Mauricea QUINLIVANA sta se sprostili mesti nadomestnih članov Odbora regij.

               (4)

               Zaradi imenovanja Deirdre FORDE in Michaela MURPHYJA za člana Odbora regij sta se sprostili mesti nadomestnih članov –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujejo:

               (a)

               za člane:

                           —

                           Michael MURPHY, Councillor, Tipperary County Council,

                           —

                           Deirdre FORDE, Councillor, Cork County Council,

                           —

                           Gerry MURRAY, Councillor, Mayo County Council,

                     ter

               (b)

               za nadomestne člane:

                           —

                           Barry WARD, Councillor, Dún Laoighaire/Rathdown County Council,

                           —

                           Irene WINTERS, Councillor, Wicklow County Council.

                           —

                           Eamon DOOLEY, Councillor, Offaly County Council,

                           —

                           Dianne NOLAN, Councillor, Kerry County Council.

         Člen 2
   Ta sklep začne veljati na dan sprejetja.

      V Bruslju, 28. julija 2016

            Za Svet

            Predsednik

         M. LAJČÁK

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta (EU) 2017/1336 z dne 11. julija 2017 o imenovanju dveh članov in nadomestnega člana Odbora regij na predlog Zvezne republike Nemčije

text:
               18.7.2017

               SL

               Uradni list Evropske unije

               L 185/47

         SKLEP SVETA (EU) 2017/1336
   z dne 11. julija 2017
   o imenovanju dveh članov in nadomestnega člana Odbora regij na predlog Zvezne republike Nemčije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi izteka mandatov Ute-Marie KUDER in Detlefa MÜLLERJA sta se sprostili dve mesti članov Odbora regij.

               (3)

               Zaradi izteka mandata Andreasa TEXTERJA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujejo:

               (a)

               za članico/člana:

                           —

                           Katy HOFFMEISTER, Justizministerin des Landes Mecklenburg-Vorpommern,

                           —

                           Tilo GUNDLACK, Mitglied des Landtages Mecklenburg-Vorpommern,

                     in

               (b)

               za nadomestnega člana:

                           —

                           Jochen SCHULTE, Mitglied des Landtages Mecklenburg-Vorpommern.

         Člen 2
   Ta sklep začne veljati na dan sprejetja.

      V Bruslju, 11. julija 2017

            Za Svet

            Predsednik

         T. TÕNISTE

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2009/69/ES: Sklep Sveta z dne 18. decembra 2008 o imenovanju članov odbora predvidenega v odstavku 3 člena 3 Priloge I k Protokolu o Statutu Sodišča

text:
               28.1.2009

               SL

               Uradni list Evropske unije

               L 24/11

      SKLEP SVETA

   z dne 18. decembra 2008
   o imenovanju članov odbora predvidenega v odstavku 3 člena 3 Priloge I k Protokolu o Statutu Sodišča
   (2009/69/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Protokola o Statutu Sodišča, kakor je bil spremenjen s Sklepom Sveta 2004/752/ES, Euratom, z dne 2. novembra 2004, o ustanovitvi Sodišča za uslužbence Evropske unije (1), in zlasti člena 3(3) Priloge I k Protokolu,
   ob upoštevanju Sklepa Sveta 2005/49/ES, Euratom, z dne 18. januarja 2005, o pravilih delovanja odbora, predvidenega v odstavku 3 člena 3 Priloge I k Protokolu o Statutu Sodišča (2), in zlasti točke 3 njegove priloge,
   ob upoštevanju priporočila predsednika Sodišča z dne 19. novembra 2008,
   ob upoštevanju naslednjega:

               (1)

               V odstavku 3 člena 3 Priloge I k Protokolu o Statutu Sodišča je predvidena ustanovitev odbora sedmih osebnosti, izbranih med nekdanjimi člani Sodišča in Sodišča prve stopnje ter priznanimi pravniki. Na podlagi tega odstavka Svet s kvalificirano večino na priporočilo predsednika Sodišča odloči o imenovanju članov tega odbora.

               (2)

               Poleg tega Sklep 2005/49/ES, Euratom, z dne 18. januarja 2005, v točki 3 Priloge predvideva, da predsednika omenjenega odbora imenuje Svet.

               (3)

               Te določbe je treba začeti uporabljati –

         SKLENIL:
   Člen 1
   Za člane odbora, predvidenega v odstavku 3 člena 3 Priloge I k Protokolu o Statutu Sodišča, so za obdobje štirih let, in sicer od 10. novembra 2008 naprej, imenovani:

               g. Günter HIRSCH, predsednik

               g. Rafael GARCÍA-VALDECASAS Y FERNÁNDEZ

               ga. Csilla KOLLONAY LEHOCZKY

               ga. Fidelma O'KELLY MACKEN

               g. Romain SCHINTGEN

               ga. Kateřina ŠIMÁČKOVÁ

               g. Georges VANDERSANDEN.

         Člen 2
   Ta sklep začne učinkovati dan po objavi v Uradnem listu Evropske unije.

      V Bruslju, 18. decembra 2008

            Za Svet

            Predsednik

         M. BARNIER

      (1)  UL L 333, 9.11.2004, str. 7.

      (2)  UL L 21, 25.1.2005, str. 13.


title: Sklep Evropske centralne banke (EU) 2016/1717 z dne 21. septembra 2016 o spremembi Sklepa ECB/2004/2 o sprejetju Poslovnika Evropske centralne banke (ECB/2016/27)

text:
               24.9.2016

               SL

               Uradni list Evropske unije

               L 258/17

         SKLEP EVROPSKE CENTRALNE BANKE (EU) 2016/1717
   z dne 21. septembra 2016
   o spremembi Sklepa ECB/2004/2 o sprejetju Poslovnika Evropske centralne banke (ECB/2016/27)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 12.3 Statuta,
   ob upoštevanju naslednjega:

               (1)

               Pravne instrumente, ki so naslovljeni na nacionalne centralne banke (NCB) in pristojne nacionalne organe, kot so smernice in navodila Evropske centralne banke (ECB), je treba pravilno uradno sporočiti naslovnikom. V sedanji splošno sprejeti praksi se za uradno obveščanje med ECB na eni strani in NCB ali pristojnimi nacionalnimi organi na drugi strani uporabljajo elektronska sredstva, vključno z elektronsko pošto. Nasprotno pa je teleks zaradi tehnološkega razvoja postal zastarel kot sredstvo za komunikacijo.

               (2)

               V zadnjih dveh letih je ECB sprejela veliko odločitev, naslovljenih na nadzorovane subjekte ali subjekte, ki so vložili prošnjo za izdajo dovoljenja za začetek opravljanja dejavnosti kreditnih institucij. Prav tako je ECB sprejela sklepe o naložitvi sankcij tretjim osebam. Čeprav primarna zakonodaja tega ne predpisuje, Poslovnik ECB trenutno zahteva, da te vrste odločitev ECB z naslovniki podpiše predsednik ECB.

               (3)

               V prihodnje bi moral odločitve ECB, naslovljene na nadzorovane subjekte ali subjekte, ki so vložili prošnjo za izdajo dovoljenja za začetek opravljanja dejavnosti kreditnih institucij, in sklepe o naložitvi sankcij tretjim osebam podpisovati sekretar Sveta ECB, s čimer overi skladnost z odločitvijo Sveta ECB.

               (4)

               Zaradi močno povečanega obsega nadzorniških odločitev je treba spremembo sprejeti čim prej in mora začeti veljati na dan objave v Uradnem listu Evropske unije.

               (5)

               Zato je treba Sklep ECB/2004/2 (1) ustrezno spremeniti –

         SPREJEL NASLEDNJI SKLEP:
   Člen 1
   Spremembe Poslovnika Evropske centralne banke
   Sklep ECB/2004/2 se spremeni:

               1.

               odstavek 17.2 se nadomesti z naslednjim:

                           „17.2

                           Smernice ECB sprejme Svet ECB in nato se uradno sporočijo v enem od uradnih jezikov Unije, v imenu Sveta ECB pa jih podpiše predsednik. V teh smernicah se navedejo razlogi, na katerih temeljijo. Te smernice se lahko nacionalnim centralnim bankam uradno sporočijo elektronsko, po telefaksu ali v papirni obliki. Vsaka smernica ECB, ki se uradno objavi, se prevede v vse uradne jezike Unije.“;

               2.

               odstavek 17.4 se nadomesti z naslednjim:

                           „17.4

                           Sklepe in priporočila ECB sprejme Svet ECB ali Izvršilni odbor, vsak v okviru svojih pristojnosti, podpiše pa jih predsednik. Sklepe ECB o naložitvi sankcij tretjim osebam podpiše sekretar Sveta ECB, s čimer jih overi. V sklepih in priporočilih ECB se navedejo razlogi, na katerih temeljijo. Priporočila v zvezi s sekundarno zakonodajo Unije po členu 41 Statuta sprejme Svet ECB.“;

               3.

               odstavek 17.6 se nadomesti z naslednjim:

                           „17.6

                           Navodila ECB sprejme Izvršilni odbor in nato se uradno sporočijo v enem od uradnih jezikov Unije, v imenu Izvršilnega odbora pa jih podpiše predsednik ali dva člana Izvršilnega odbora. Ta navodila se lahko nacionalnim centralnim bankam uradno sporočijo elektronsko, po telefaksu ali v papirni obliki. Vsako navodilo ECB, ki se uradno objavi, se prevede v vse uradne jezike Unije.“;

               4.

               odstavek 17a.2 se nadomesti z naslednjim:

                           „17a.2

                           Smernice ECB, ki se nanašajo na nadzorniške naloge po členu 4(3) in členu 6(5)(a) Uredbe (EU) št. 1024/2013, sprejme Svet ECB in nato se uradno sporočijo, v imenu Sveta ECB pa jih podpiše predsednik. Te smernice se lahko pristojnim nacionalnim organom uradno sporočijo elektronsko, po telefaksu ali v papirni obliki.“;

               5.

               odstavek 17a.3 se nadomesti z naslednjim:

                           „17a.3

                           Navodila ECB, ki se nanašajo na nadzorniške naloge po členu 6(3), členu 6(5)(a) ter členih 7(1), 7(4), 9(1) in 30(5) Uredbe (EU) št. 1024/2013, sprejme Svet ECB in nato se uradno sporočijo, v imenu Sveta ECB pa jih podpiše predsednik. V teh navodilih se navedejo razlogi, na katerih temeljijo. Ta navodila se lahko nacionalnim organom, pristojnim za nadzor kreditnih institucij, uradno sporočijo elektronsko, po telefaksu ali v papirni obliki.“;

               6.

               odstavek 17a.4 se nadomesti z naslednjim:

                           „17a.4

                           Odločitve ECB v zvezi z nadzorovanimi subjekti in subjekti, ki so vložili prošnjo za izdajo dovoljenja za začetek opravljanja dejavnosti kreditnih institucij, sprejme Svet ECB, podpiše pa jih sekretar Sveta ECB, s čimer jih overi. Te odločitve se nato uradno sporočijo osebam, na katere so naslovljene.“

         Člen 2
   Začetek veljavnosti
   Ta sklep začne veljati na dan objave v Uradnem listu Evropske unije.

      V Frankfurtu na Majni, 21. septembra 2016

            Predsednik ECB

         Mario DRAGHI

      (1)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).


title: Sklep Sveta (Euratom) 2015/224 z dne 10. februarja 2015 o spremembi Odločbe 2007/198/Euratom o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu

text:
               13.2.2015

               SL

               Uradni list Evropske unije

               L 37/8

         SKLEP SVETA (EURATOM) 2015/224
   z dne 10. februarja 2015
   o spremembi Odločbe 2007/198/Euratom o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti tretjega odstavka člena 47 in člena 50 Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Z Odločbo Sveta 2007/198/Euratom (1) je bilo ustanovljeno Evropsko skupno podjetje za ITER in razvoj fuzijske energije (v nadaljnjem besedilu: skupno podjetje), da bi bil zagotovljen prispevek Evropske skupnosti za atomsko energijo (v nadaljnjem besedilu: Euratom) Mednarodni organizaciji za fuzijsko energijo ITER in dejavnostim širšega pristopa z Japonsko ter pripravljen in usklajevan program dejavnosti za pripravo gradnje demonstracijskega fuzijskega reaktorja in sorodnih naprav.

               (2)

               Odločba 2007/198/Euratom je bila spremenjena s Sklepom Sveta 2013/791/Euratom (2), da bi bilo omogočeno financiranje dejavnosti skupnega podjetja v obdobju 2014–2020.

               (3)

               V svojih sklepih z dne 12. julija 2010 o sporočilu Komisije z naslovom „Stanje projekta ITER in možnosti za naprej“ je Svet Komisijo pozval, naj preuči in obravnava, kako bi morali Komisija, države članice in skupno podjetje izpolnjevati svoje odgovornosti in naloge v zvezi s projektom ITER.

               (4)

               V delovnem dokumentu služb Komisije z dne 9. novembra 2010 z naslovom „Towards a robust management and governance of the ITER project“ (Zanesljivemu upravljanju projekta ITER naproti) je bil določen podroben seznam ukrepov, ki naj bi jih na mednarodni ravni izvajala predvsem organizacija ITER, na evropski ravni pa predvsem skupno podjetje.

               (5)

               Po pristopu Hrvaške k Uniji 1. julija 2013 je treba spremeniti statut skupnega podjetja, da bi Hrvaški zagotovili glasovalne pravice v njegovem upravnem odboru. Potrebne so dodatne spremembe statuta, da bi zagotovili boljše upravljanje in vodenje skupnega podjetja. Da bi upoštevali spremembe Pogodbe o ustanovitvi Evropske skupnosti za atomsko energijo, ki so bile uvedene z Lizbonsko pogodbo, je treba posodobiti tudi sklicevanje na določbe o Sodišču Evropske unije.

               (6)

               V skladu s statutom skupnega podjetja je upravni odbor skupnega podjetja odobril spremembe Odločbe 2007/198/Euratom, ki jih je predlagala Komisija.

               (7)

               Ustanoviti bi bilo treba odbor za vodenje in upravljanje, ki bi za upravni odbor pripravljal mnenja in priporočila za sprejemanje ključnih dokumentov. Ta odbor bi moral na zahtevo direktorja upravnega odbora tudi svetovati ali dajati priporočila o posebnih upravnih in finančnih vprašanjih. Upravni odbor bi moral biti pristojen za dodeljevanje nalog temu odboru. Vsi člani skupnega podjetja bi morali imeti pravico, da imenujejo predstavnika v ta odbor.

               (8)

               Ustanoviti bi bilo treba odbor za javna naročila in pogodbe, ki bi direktorju skupnega podjetja dajal priporočila o dodeljevanju pogodb, nepovratnih sredstev in podobnih zadevah. Člane odbora bi moral poimensko imenovati upravni odbor.

               (9)

               Ustanoviti bi bilo treba urad, ki bi upravi pomagal pri pripravi odločitev. Upravni odbor bi moral biti pristojen za dodeljevanje nalog uradu. Člani urada bi morali biti predsednik upravnega odbora, predsedniki odborov upravnega odbora, predstavnik Euratoma in predstavnik države gostiteljice ITER (Francija). Upravni odbor bi moral imeti pravico, da v urad imenuje dodatne osebe.

               (10)

               V skladu s členom 17 Pogodbe o Evropski uniji mora Komisija skrbeti za uporabo Pogodb in ukrepov, ki jih institucije sprejmejo na njuni podlagi. Zato bi bilo treba okrepiti pravice Komisije, da bi zagotovili skladnost odločitev upravnega odbora z zakonodajo Skupnosti.

               (11)

               Zaželeno je utrditi imenovane organizacije na področju raziskovanja znanstvene in tehnološke fuzije kot mrežo, da bi na podlagi znanja ter izkušenj, pridobljenih v okviru Evropskega fuzijskega programa, in prihodnjih izkušenj skupnemu podjetju zagotovili stabilno in dolgoročno podporo pri raziskavah in razvoju.

               (12)

               Upoštevati bi bilo treba ustrezne določbe Uredbe (EU, Euratom) št. 966/2012 Evropskega parlamenta in Sveta (3) ter Delegirane uredbe Komisije (EU) št. 1268/2012 (4), predvsem glede vloge notranjega revizorja Komisije kot notranjega revizorja skupnega podjetja.

               (13)

               Odločba 2007/198/Euratom, zagotavlja financiranje dejavnosti skupnega podjetja v obdobju 2014–2020. Člen 12(1)(a) statuta skupnega podjetja določa, da je prispevek Euratoma na voljo iz programov Skupnosti za raziskovanje in usposabljanje, sprejetih v skladu s členom 7 Pogodbe o ustanovitvi Evropske skupnosti za jedrsko energijo. Člen 12(1)(a) bi bilo treba spremeniti, da bi bilo upoštevano dejstvo, da financiranje za obdobje 2014–2020 ne bo več na voljo iz okvirnega programa Euratom.

               (14)

               V odločbi 2007/198/Euratom je ustrezno posodobiti tudi določbe o zaščiti finančnih interesov članov.

               (15)

               Odločbo 2007/198/Euratom bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Odločba 2007/198/Euratom se spremeni:

               1.

               člen 5 se spremeni:

                           (a)

                           v odstavku 1 se doda naslednji stavek:
                           „Skupno podjetje lahko v skladu s pravili svoje finančne uredbe dodeli nepovratna sredstva ali podeli nagrade.“;

                           (b)

                           odstavek 2 se črta;

               2.

               vstavi se naslednji člen:
               „Člen 5aa
               Zaščita finančnih interesov članov
               Skupno podjetje z izvajanjem ali naročanjem ustreznih notranjih in zunanjih kontrol zagotovi, da so finančni interesi njegovih članov ustrezno zaščiteni.“;

               3.

               člen 9(3) se nadomesti z naslednjim:
               „3.   Sodišče Evropske unije je pristojno za odločanje v tožbah zoper skupno podjetje, vključno z odločitvami upravnega odbora, v skladu s pogoji iz členov 263 in 265 Pogodbe o delovanju Evropske unije.“;

               4.

               Priloga se spremeni v skladu s Prilogo k tej odločbi.

         Člen 2
   Ta sklep začne veljati dvajseti dan po objavi v Uradnem listu Evropske unije.

      V Bruslju, 10. februarja 2015

            Za Svet

            Predsednik

         E. RINKĒVIČS

      (1)  Odločba Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (UL L 90, 30.3.2007, str. 58).

      (2)  Sklep Sveta 2013/791/Euratom z dne 13. decembra 2013 o spremembi Odločbe 2007/198/Euratom o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (UL L 349, 21.12.2013, str. 100).

      (3)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

      (4)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

      PRILOGA
      Priloga k Odločbi 2007/198/Euratom se spremeni:

                  1.

                  člen 5 se spremeni:

                              (a)

                              naslov se nadomesti z naslednjim:
                              „Organi in odbori“;

                              (b)

                              odstavek 2 se nadomesti z naslednjim:
                              „2.   Upravnemu odboru pomagata odbor za vodenje in upravljanje ter urad v skladu s členoma 8a in 9a.“;

                              (c)

                              vstavi se naslednji odstavek:
                              „2a.   Odbori skupnega podjetja so odbor za vodenje in upravljanje, urad, odbor za javna naročila in pogodbe ter odbor za tehnično svetovanje (v nadaljnjem besedilu: odbori)“;

                              (d)

                              odstavek 3 se nadomesti z naslednjim:
                              „3.   Direktor se posvetuje z odborom za javna naročila in pogodbe v skladu s členom 8b.
                              4.   Upravni odbor in direktor se posvetujeta z odborom za tehnično svetovanje v skladu s členom 9.“;

                  2.

                  člen 6 se spremeni:

                              (a)

                              odstavek 3 se spremeni:

                                          (i)

                                          točki (b) in (c) se nadomestita z naslednjim:

                                                      „(b)

                                                      ustanovi pomožne organe;

                                                      (c)

                                                      imenuje predsednike in člane odborov in vseh pomožnih organov, ustanovljenih v skladu s točko (b);“

                                                ;

                                          (ii)

                                          v točki (d) se besedna zveza „delovne programe“ nadomesti z besedno zvezo „delovni program“;

                                          (iii)

                                          točka (e) se nadomesti z naslednjim:

                                                      „(e)

                                                      sprejme letni proračun (vključno s posebnimi deli v zvezi s stroški poslovanja in stroški za zaposlene) ter da mnenje o zaključnem računu;“

                                                ;

                                          (iv)

                                          točka (n) se nadomesti z naslednjim:

                                                      „(n)

                                                      odobri sklepanje sporazumov ali dogovorov v zvezi s sodelovanjem s tretjimi državami in institucijami, podjetji ali osebami iz tretjih držav ali z mednarodnimi organizacijami, razen dogovorov o javnih naročilih za dejavnosti iz člena 3(1)(b)–(c) in 3(2)(a);“

                                                ;

                                          (v)

                                          točka (o) se nadomesti z naslednjim:

                                                      „(o)

                                                      oceni letno poročilo o napredku skupnega podjetja glede na njegov program dela in njegove vire;“

                                                ;

                                          (vi)

                                          točka (q) se črta;

                              (b)

                              v odstavku 6 se tretji in četrti pododstavek nadomestita z naslednjim:
                              „Komisija lahko oblikuje mnenje glede zakonitosti odločitve upravnega odbora v enem mesecu po predložitvi zadeve Komisiji; če tega ne stori, velja odločitev upravnega odbora.
                              Upravni odbor ponovno preuči svojo odločitev ob upoštevanju mnenja Komisije in tako zagotovi skladnost z zakonodajo Skupnosti.“;

                              (c)

                              odstavka 9 in 10 se nadomestita z naslednjim:
                              „9.   Razen če je v posameznih primerih drugače določeno, direktor skupnega podjetja in predsedniki odborov sodelujejo na sejah upravnega odbora.
                              10.   Upravni odbor sprejme svoj poslovnik z dvotretjinsko večino vseh glasov. Upravni odbor odobri poslovnike odborov z dvotretjinsko večino vseh glasov.“;

                  3.

                  člen 7 se črta;

                  4.

                  člen 8(4) se spremeni:

                              (a)

                              prvi pododstavek se nadomesti z naslednjim:
                              „Direktor izvaja delovni program in odreja izvajanje dejavnosti, ki so določene v členu 3. Upravnemu odboru, odborom in vsem pomožnim organom priskrbi vse potrebne informacije za izvajanje njihovih funkcij.“;

                              (b)

                              v točkah (c) in (i) se besede „delovne programe“ oz. „delovnih programov“ nadomestijo z „delovni program“ oz. „delovnem programu“;

                              (c)

                              točki (j) in (k) se nadomestita z naslednjim:

                                          „(j)

                                          pripravi druga poročila, ki jih zahtevajo upravni odbor ali odbori;

                                          (k)

                                          pomaga upravnemu odboru in odborom, tako da jim zagotovi sekretariate;“

                                    ;

                  5.

                  vstavita se naslednja člena:
                  „Člen 8a
                  Odbor za vodenje in upravljanje
                  1.   Odbor za vodenje in upravljanje na zahtevo direktorja ali upravnega odbora svetuje ali daje priporočila o posebnih zadevah, ki se nanašajo na upravno in finančno načrtovanje skupnega podjetja, in opravlja morebitne druge naloge, ki mu jih lahko naloži upravni odbor.
                  2.   Odbor za vodenje in upravljanje pripravlja zlasti mnenja in priporočila za upravni odbor o proračunu, zaključnem računu, projektnem načrtu, delovnem programu, okvirnem načrtu virov, načrtu delovnih mest, načrtu kadrovske politike in drugih s tem povezanih zadevah.
                  3.   Upravni odbor imenuje člane odbora za vodenje in upravljanje izmed predstavnikov z ustreznimi strokovnimi izkušnjami pri vodenju in upravljanju, ki jih imenujejo člani. Eden od članov odbora predstavlja Euratom.
                  4.   Člani odbora za vodenje in upravljanje opravljajo svoje dolžnosti v splošnem interesu skupnega podjetja.
                  5.   Odbor za vodenje in upravljanje sprejme poslovnik ob upoštevanju vnaprejšnje privolitve upravnega odbora.
                  Člen 8b
                  Odbor za javna naročila in pogodbe
                  1.   Odbor za javna naročila in pogodbe direktorju daje priporočila o strategijah, povezanih z dodeljevanjem javnih naročil in nepovratnih sredstev, podelitvijo pogodb in spremljanjem njihovega izvajanja ter drugimi podobnimi zadevami.
                  2.   Upravni odbor imenuje člane odbora za javna naročila in pogodbe izmed oseb z ustreznimi strokovnimi izkušnjami na področju pogodb in javnih naročil. Člani upravnega odbora ne smejo biti člani odbora za javna naročila in pogodbe.
                  3.   Članov odbora za javna naročila in pogodbe ne zavezujejo nobena navodila. Pri opravljanju svojih dolžnosti so neodvisni.
                  4.   Odbor za javna naročila in pogodbe sprejme poslovnik ob upoštevanju vnaprejšnje privolitve upravnega odbora.“;

                  6.

                  člen 9 se nadomesti z naslednjim:
                  „Člen 9
                  Odbor za tehnično svetovanje
                  1.   Odbor za tehnično svetovanje po potrebi svetuje upravnemu odboru in direktorju o sprejemanju in izvajanju projektnega načrta in delovnega programa.
                  2.   Upravni odbor imenuje člane odbora za tehnično svetovanje izmed oseb z ustreznimi strokovnimi izkušnjami na znanstvenem in tehničnem področju v zvezi s fuzijo in povezanimi dejavnostmi.
                  3.   Članov odbora za tehnično svetovanje ne zavezujejo nobena navodila. Pri opravljanju svojih nalog so v splošnem interesu skupnega podjetja popolnoma neodvisni.
                  4.   Odbor za tehnično svetovanje sprejme svoj poslovnik ob upoštevanju vnaprejšnje privolitve upravnega odbora.“;

                  7.

                  vstavi se naslednji člen:
                  „Člen 9a
                  Urad
                  1.   Urad pomaga upravnemu odboru pri pripravi njegovih odločitev in opravlja vse druge naloge, ki mu jih naloži upravni odbor.
                  2.   Urad sestavljajo predsednik upravnega odbora, predsedniki odborov, predstavnik Euratoma in predstavnik države gostiteljice ITER. Upravni odbor lahko imenuje dodatne člane urada.
                  3.   Predsednik urada je predsednik upravnega sveta.
                  4.   Člani urada opravljajo svoje dolžnosti v splošnem interesu skupnega podjetja.
                  5.   Urad sprejme svoj poslovnik ob upoštevanju vnaprejšnje privolitve upravnega odbora.“;

                  8.

                  člen 11 se nadomesti z naslednjim:
                  „Člen 11
                  Delovni program in okvirni načrt virov
                  Direktor vsako leto pripravi projektni načrt, okvirni načrt virov ter podrobni letni delovni program in proračun za predložitev upravnemu odboru.“;

                  9.

                  v členu 12(1) se točka (a) nadomesti z naslednjim:

                              „(a)

                              prispevek Euratoma je na voljo s programi Skupnosti za raziskovanje in usposabljanje, sprejetimi v skladu s členom 7 Pogodbe, ali z drugimi sklepi Sveta;“

                        ;

                  10.

                  člen 14 se nadomesti z naslednjim:
                  „Člen 14
                  Letno poročilo
                  V letnem poročilu je evidentirano, kako je skupno podjetje izvajalo delovni program. V njem so opisane zlasti dejavnosti, ki jih je opravljalo skupno podjetje, in ovrednoteni rezultati glede na zastavljene cilje in časovni razpored, tveganja, ki so povezana z izvedenimi dejavnostmi, uporaba sredstev in splošno poslovanje skupnega podjetja. Letno poročilo pripravi direktor, oceni ga upravni odbor, ki ga skupaj z oceno pošlje članom, Evropskemu parlamentu, Svetu in Komisiji.“;

                  11.

                  v drugem pododstavku člena 15(1) se besede „15. junija“ nadomestijo z „1. junija“;

                  12.

                  vstavi se naslednji člen:
                  „Člen 15a
                  Mreženje z imenovanimi organizacijami na področju znanstvenega in tehnološkega raziskovanja fuzije
                  1.   Skupno podjetje pri razvijanju svojih dejavnosti uporablja znanja in zmogljivosti, ki so jih razvile pristojne javne raziskovalne organizacije, dejavne na področju raziskovanja in razvoja fuzije.
                  2.   Upravni odbor na direktorjev predlog pripravi javen seznam pristojnih organizacij, ki jih imenujejo člani in ki lahko samostojno ali v mreži opravljajo raziskovalne in razvojne dejavnosti v podporo nalogam skupnega podjetja. Te dejavnosti so lahko upravičene do finančne podpore skupnega podjetja.
                  3.   Izvedbeni dogovori za izvajanje odstavkov 1 in 2 tega člena zagotavljajo preglednost in konkurenco med javnimi raziskovalnimi organizacijami in so določeni v finančni uredbi in njenih izvedbenih pravilih iz člena 13 in Priloge III.“;

                  13.

                  v Prilogi I k statutu skupnega podjetja se za vrstico za Bolgarijo vstavi:

                              „Hrvaška

                              2“

                  14.

                  Priloga II k statutu skupnega podjetja se spremeni:

                              (a)

                              točka 2 se nadomesti z naslednjim:

                                          „2.

                                          Skupni znesek letnih članarin za leto N se izračuna na podlagi letnih sredstev, ki so potrebna za upravljanje skupnega podjetja v navedenem letu, kakor jih je sprejel upravni odbor v okvirnem načrtu virov.“

                                    ;

                              (b)

                              v točki 4 se doda naslednja točka:

                                          „(c)

                                          Če član prispevka ne plača do določenega datuma, lahko upravni odbor določi, da se lahko zaradi te zamude zaračunajo obresti.“

                  15.

                  Priloga III k statutu skupnega podjetja se spremeni:

                              (a)

                              točka 3 se nadomesti z naslednjim:

                                          „3.

                                          Skupno podjetje vzpostavi službo za notranjo revizijo.“

                                    ;

                              (b)

                              točka 5 se spremeni:

                                          (i)

                                          v točki (c) se besede „letne delovne programe“ nadomestijo z „letni delovni program“;

                                          (ii)

                                          točka (f) se nadomesti z naslednjim:

                                                      „(f)

                                                      pravila in postopke za notranji finančni nadzor, vključno s prenesenimi pooblastili;“

                                                ;

                                          (iii)

                                          doda se naslednja točka:

                                                      „(k)

                                                      pravila za upravljanje nepovratnih sredstev.“

                                                ;

                                          (iv)

                                          doda se naslednji odstavek:
                                          „Za namene točke (d) se lahko proračunske obveznosti za ukrepe, ki trajajo več kot eno proračunsko leto, razdelijo v več letnih obrokov;“;

                              (c)

                              doda se naslednja točka:

                                          „10.

                                          Skupno podjetje sprejme določbe in pravila za vzpostavitev mreže z imenovanimi organizacijami iz člena 15a statuta. Ta pravila zagotavljajo preglednost in konkurenco med evropskimi javnimi raziskovalnimi organizacijami in določajo zlasti merila za uvrstitev organizacije na seznam pristojnih organizacij, ki jih imenujejo člani.“

                                    .


title: Sklep Sveta 2013/729/SZVP z dne 9. decembra 2013 o spremembi Sklepa 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali)

text:
               11.12.2013

               SL

               Uradni list Evropske unije

               L 332/18

         SKLEP SVETA 2013/729/SZVP
   z dne 9. decembra 2013
   o spremembi Sklepa 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti členov 42(4) in 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 17. januarja 2013 sprejel Sklep 2013/34/SZVP (1) o ustanovitvi vojaške misije Evropske unije, ki prispeva k usposabljanju malijskih oboroženih sil (EUTM Mali).

               (2)

               Svet je 18. februarja 2013 sprejel Sklep 2013/87/SZVP (2) o začetku EUTM Mali.

               (3)

               EUTM Mali bi bilo treba zagotoviti projektno enoto za upravljanje projektov v podporo ciljem misije.

               (4)

               Sklep 2013/34/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   V Sklep 2013/34/SZVP se vstavi naslednji člen:

      „Člen 3a
      Projektna enota
      1.   EUTM Mali razpolaga s projektno enoto za opredeljevanje in izvajanje projektov. Misija po potrebi poskrbi za usklajevanje, lažji potek in svetovanje v zvezi s projekti, ki jih izvajajo države članice in tretje države pod njihovo odgovornostjo na področjih, povezanih z mandatom misije, in v podporo njenim ciljem.
      2.   Ob upoštevanju odstavka 3 lahko poveljnik misije EU za izvajanje projektov, ki dosledno dopolnjujejo druge ukrepe EUTM Mali, zaprosi za finančne prispevke držav članic ali tretjih držav. V takšnem primeru poveljnik misije EU sklene dogovor z navedenimi državami, v katerem so urejeni zlasti posebni postopki za obravnavo pritožb tretjih oseb v zvezi s škodo, nastalo zaradi dejanj ali opustitev dejanj poveljnika misije EU pri uporabi sredstev, ki jih zagotovijo navedene države.
      Prispevajoče države se zaradi dejanj ali opustitev dejanj poveljnika misije EU pri uporabi njihovih sredstev v nobenem primeru ne morejo sklicevati na odgovornost Unije ali VP.
      3.   PVO se dogovori o sprejetju finančnih prispevkov tretjih držav za projektno enoto.“

   Člen 2
   Ta sklep začne veljati na dan sprejetja.

      V Bruslju, 9. decembra 2013

            Za Svet

            Predsednica

         A. PABEDINSKIENĖ

      (1)  UL L 14, 18.1.2013, str. 19.

      (2)  Sklep Sveta 2013/87/SZVP z dne 18. februarja 2013 o začetku vojaške misije Evropske unije, ki prispeva k usposabljanju malijskih oboroženih sil (EUTM Mali) (UL L 46, 19.2.2013, str. 27).


title: 2008/572/ES: Sklep Sveta z dne 8. julija 2008 o imenovanju portugalskega člana Odbora regij

text:
               11.7.2008

               SL

               Uradni list Evropske unije

               L 183/35

      SKLEP SVETA

   z dne 8. julija 2008
   o imenovanju portugalskega člana Odbora regij
   (2008/572/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga portugalske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa g. Antónia Paulina DA SILVA PAIVE se je sprostilo mesto člana Odbora regij –

         SKLENIL:
   Člen 1
   Za člana Odbora regij za preostanek mandata, ki se izteče 25. januarja 2010, je imenovan:
   G. Carlos Alberto PINTO, Presidente da Câmara Municipal da Covilhã.
   Člen 2
   Ta sklep začne učinkovati na dan sprejetja.

      V Bruslju, 8. julija 2008

            Za Svet

            Predsednica

         C. LAGARDE

      (1)  UL L 56, 25.2.2006, str. 75.


title: 2003/902/EC: Council Decision of 22 December 2003 implementing Article 2(3) of Regulation (EC) No 2580/2001 on specific restrictive measures directed against certain persons and entities with a view to combating terrorism and repealing Decision 2003/646/EC

text:
Avis juridique important

|

32003D0902

Official Journal L 340 , 24/12/2003 P. 0063 - 0064

Sklep Svetaz dne 22. decembra 2003o izvedbi člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in entitete v zvezi z bojem proti terorizmu in o razveljavitvi Sklepa 2003/646/ES(2003/902/ES)SVET EVROPSKE UNIJE JE -ob upoštevanju Uredbe Sveta (ES) št. 2580/2001 z 27. decembra 2001 o posebnih omejevalnih ukrepih za nekatere osebe in entitete v zvezi z bojem proti terorizmu [1] in zlasti člena 2(3) Uredbe,ob upoštevanju naslednjega:(1) Dne 12. septembra 2003 je Svet sprejel Sklep 2003/646/ES o izvedbi člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in entitete v zvezi z bojem proti terorizmu in o razveljavitvi Sklepa 2003/646/ES [2].(2) Zaželeno je, da se sprejme posodobljen seznam oseb, skupin in entitet, za katere se uporablja Uredba (ES) št. 2580/2001 -SKLENIL:Člen 1Seznam, predviden v členu 2(3) Uredbe (ES) št. 2580/2001, je kot sledi:1. OSEBE1. ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Remi Lahdi), rojen 1.2.1966 v Alžiru (Alžirija), (član al-Takfir in al-Hijra)2. ABOUD, Maisi (alias švicarski Abderrahmane), rojen 17.10.1964 v Alžiru (Alžirija), (član al-Takfir in al-Hijra)3. AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), rojen 26.6.1967 v Qatif-Bab al Shamal, Saudska Arabija; državaljan Saudske Arabije4. AL-NASSER, Abdelkarim Hussein Mohamed, rojen v Al Ihsa, Saudska Arabija; državljan Saudske Arabije5. AL YACOUB, Ibrahim Salih Mohammed, rojen 16.10.1966 v Tarutu, Saudska Arabija; državljan Saudske Arabije6. ARIOUA, Azzedine, rojen 20.11.1960 v Constantine (Alžirija), (član al-Takfir in al-Hijra)7. ARIOUA, Kamel (alias Lamine Kamel), rojen 18.8.1969 v Constantine (Alžirija), (član al-Takfir in al-Hijra)8. ASLI, Mohamed (alias Dahmane Mohamed), rojen 13.5.1975 v Ain Taya (Alžirija), (član al-Takfir in al-Hijra)9. ASLI, Rabah, rojen 13.5.1975 v Ain Taya (Alžirija), (član al-Takfir in al-Hijra)10. ATWA, Ali (alias BOUSLIM, Ammar Mansour; alias SALIM, Hassan Rostom), Libanon, rojen 1960 v Libanonu; državljan Libanona11. DARIB, Noureddine (alias Carreto; alias Zitoun Mourad), rojen 1.2.1972 v Alžiriji, (član al-Takfir in al-Hijra)12. DJABALI, Abderrahmane (alias Touil), rojen 1.6.1970 v Alžiriji, (član al-Takfir in al-Hijra)13. EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), rojen 10.7.1965 ali 11.7.1965 v El Dibabiya, Saudska Arabija; državljan Saudske Arabije14. FAHAS, Sofiane Yacine, rojen 10.9.1971 v Alžiru (Alžirija), (član al-Takfir in al-Hijra)15. IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, rojen 1963 v Libanonu, državljan Libanona16. LASSASSI, Saber (alias Mimiche), rojen 30.11.1970 v Constantine (Alžirija), (član al-Takfir in al-Hijra)17. MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), rojen 14.4.1965 ali 1.3.1964 v Pakistanu, potni list št. 48855518. MOKTARI, Fateh (alias Ferdi Omar), rojen 26.12.1974 v Hussein Dey (Alžirija), (član al-Takfir in al-Hijra)19. MUGHNIYAH, Imad Fa'iz (alias MUGHNIYAH, Imad Fayiz), visok funkcionar obveščevalne službe HEZBOLAH, rojen 7.12.1962 v Tayr Dibba, Libanon, potni list št. 432298 (Libanon)20. NOUARA, Farid, rojen 25.11.1973 v Alžiru (Alžirija), (član al-Takfir in al-Hijra)21. RESSOUS, Hoari (alias Hallasa Farid), rojen 11.9.1968 v Alžiru (Alžirija), (član al-Takfir in al-Hijra)22. SEDKAOUI, Noureddine (alias Nounou), rojen 23.6.1963 v Alžiru (Alžirija), (član al-Takfir in al-Hijra)23. SELMANI, Abdelghani (alias Gano), rojen 14.6.1974 v Alžiru (Alžirija), (član al-Takfir in al-Hijra)24. SENOUCI, Sofiane, rojen 15.4.1971 v Hussein Dey (Alžirija), (član al-Takfir in al-Hijra)25. SISON, Jose Maria (alias Armando Liwanag, alias Joma, vodja NPA), rojen 8.2.1939 v Cabugao, Filipini26. TINGUALI, Mohammed (alias Mouh di Kouba), rojen 21.4.1964 v Blidi (Alžirija), (član al-Takfir in al-Hijra)2. SKUPINE IN ENTITETE1. Organizacija Abu Nidal (ANO), (alias Revolucionarni svet Fataha, Arabska revolucionarna brigada, Črni september in Revolucionarna organizacija socialističnih muslimanov)2. Brigada mučenikov Al-Aqse3. Al-Takfir in Al-Hijra4. Aum Shinrikyo (alias AUM, alias Aum Najvišja resnica, alias Aleph)5. Babbar Khalsa6. Gama'a al-Islamiyya (Islamska skupina) (alias Al-Gama'a al-Islamiyya, IG)7. Fronta velikih islamskih vzhodnih bojevnikov (IBDA-C)8. Hamas (vključno s Hamas-Izz al-Din al-Qassem)9. Holy Land Foundation for Relief and Development (Fundacija Svete dežele za pomoč in razvoj)10. International Sikh Youth Federation (ISYF) (Mednarodna federacija sikhovske mladine)11. Kahane Chai (Kach)12. Kurdistan Workers Party (PKK) (Delavska stranka Kurdistana)13. Lashkar e Tayyaba (LET)/Pashan-e-Ahle Hadis14. Organizacija Mujahedin-e Khalq (MEK ali MKO) (brez "National Council of Resistance of Iran" (NCRI)) (alias The National Liberation Army of Iran (NLA, militantno krilo MEK), People's Mujahidin of Iran (PMOI), Muslim Iranian Student's Society)15. New Peoples Army (NPA), Filipini, povezana s Sison Jose Maria C. (alias Armando Liwanag, alias. Joma, vodja NPA)16. Fronta za osvoboditev Palestine (Palestine Liberation Front - PLF)17. Palestinski islamski džihad (Palestinian Islamic Jihad - PIJ)18. Ljudska fronta za osvoboditev Palestine (Popular Front for the Liberation of Palestine - PFLP)19. Splošno poveljstvo Ljudske fronte za osvoboditev Palestine (alias PFLP- Splošno poveljstvo, alias PFLP-GC)20. Oborožene revolucionarne sile Kolumbije (FARC)21. Revolucionarna ljudska osvobodilna armada/fronta/stranka (Revolutionary People's Liberation Army/Front/Party (DHKP/C) (alias Devrimci Sol (Revolucionarna levica), Dev Sol)22. Sijoča pot (Shining Path) (SL) (Sendero Luminoso)23. Stichting Al Aqsa (alias Stichting Al Aqsa Nederland, alias Al Aqsa Nederland)24. Združene samoobrambne sile/Skupina za Kolumbijo (AUC) (Autodefensas Unidas de Colombia)Člen 2Sklep 2003/646/ES se razveljavi.Člen 3Ta sklep se objavi v Uradnem listu Evropske unije.Veljati začne z dnem objave.V Bruslju, 22. decembra 2003Za SvetPredsednikA. Matteoli[1] UL L 344, 28.12.2001, str. 70. Uredba, kakor je bila nazadnje spremenjena z Uredbo Komisije (ES) št. 745/2003 (UL L 106, 29.4.2003, str. 22).[2] UL L 229, 13.9.2003, str. 22.